Public procurement notice: Prior Information Notice Without Call For Competition
Published: 2021-04-06
Buyer: Valtion talous- ja henkilöstöhallinnon palvelukeskus
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Valtion talous- ja henkilöstöhallinnon palvelukeskus Palkeet (jatkossa "Palkeet") on teettänyt esiselvityksen, jonka tavoitteena oli selvittää Kieku-järjestelmällä tuotettujen taloushallinnon osa-alueiden S/4HANA teknologiaan siirtymävaihtoehtoja, hyötyjä sekä mahdollisia rajoitteita. Selvityksen perusteella päädyttiin ratkaisuun, jossa nykyinen SAP ERP FICO konvertoidaan S/4HANA-järjestelmään. Samalla tullaan toteuttamaan prosessi- ja toimintatapamuutoksia. Konversion toteuttamista varten Palkeet on suunnittelemassa kilpailutusta, josta on kuvattu enemmän kohdassa II.2.4).
Hankinnan tavoitteena on kilpailuttaa osaava, kokenut ja luetettava toimittaja tekemään taloushallinnon SAP ERP FICO konversiota S/4HANA järjestelmään sekä toteuttamaan tarvittavia muutoksia järjestelmään. Hankinnan kohteena on konversion projektitoteutus sekä uusien prosessien ja toimintatapojen toteuttaminen järjestelmään. Järjestelmän tuki- ja ylläpitopalvelut sekä tarvittavien lisenssien hankinta ja ylläpito hankintaan muista sopimuksista eli eivät ole osa tätä hankintaa.
Valittavalta toimittajalta edellytetään vahvaa osaamista SAP-järjestelmien konversioista S/4HANA-järjestelmään. Prosessi- ja toimintatapamuutosten läpivienti edellyttää hyvää osaamista taloushallinnon prosesseista ja erityisesti valtion talousarviokirjanpidon osaamista. Siten valittavalla toimittajalla tulee olla riittävät ja osaavat resurssit käytettävissä sekä projektin läpivientiin että muutosten määrittelyyn ja toteuttamiseen. Projektiin osallistuvalta toimittajalta vaaditaan vahvaa teknistä osaamista SAP S/4HANA -järjestelmien toteuttamisesta, aikaisempaa kokemusta konversioiden tekemisestä FICO:sta S/4HANA:aan, vahvaa taloushallinnon asiantuntemusta erityisesti valtiohallinnon taloushallinnosta sekä osaamista ja kokemusta monipuolisessa ympäristössä toimimisesta. Erityinen painoarvo tullaan asettamaan toimittajan henkilöstö osaamiselle ja kokemukselle. Projektin kieli tulee olemaan Suomi, mutta toimittajalla on mahdollisuus hyödyntää määrittelyssä ja teknisessä toteuttamisessa myös hyvää englannin kieltä puhuvaa henkilöstöä.
Tämä ilmoitus on ennakkotietoilmoitus. Tällä ilmoituksella ei pyydetä tarjouksia, eikä se velvoita hankintayksikköä toteuttamaan varsinaista hankintaa. Ennakkotietoilmoitukseen liittyy kutsu markkinavuoropuheluun, jossa hankinnasta kiinnostuneilla toimijoilla on mahdollisuus käydä hankintaa koskevaa teknistä vuoropuhelua hankintayksikön kanssa. Teknisen vuoropuhelun tarkoituksena on käydä yleisellä tasolla keskustelua hankinnan kohteesta ja sen määrittämisestä. Tekninen vuoropuhelu ei sido hankinnasta kiinnostunutta toimijaa myöhemmin toteutettavaan tarjouskilpailuun osallistumiseen.
Hankinnasta kiinnostuneita toimijoita pyydetään ilmoittamaan 23.4.2021 klo 12.00 mennessä kiinnostuksensa osallistua tekniseen vuoropuheluun lähettämällä tiedot yhteyshenkilöstä ja hänen yhteystiedoistaan osoitteeseen kilpailutus@hansel.fi otsikolla: "Palkeet, S/4HANA, markkinavuoropuhelu". Kaikkiin kiinnostuksensa ilmoittaneisiin tahoihin tullaan olemaan yhteydessä. Hankintayksikkö varaa oikeuden käydä tarkempaa vuoropuhelua kaikkien tai osan kiinnostuksensa ilmoittaneiden toimijoiden kanssa. Ennakkotietoilmoituksessa esitetty kuvaus on alustava ja suuntaa antava ennakkotieto.
Tekniseen vuoropuheluun osallistuvilla tahoilla ei ole oikeutta saada korvausta osallistumisesta, eikä muustakaan hankinnan aikana tapahtuvista tehtävistä.